Talle skoolkinders beseer in KZN-ongelukMeer as 30 mense, waarvan die meeste skoolkinders is, is beseer nadat twee taxi’s Donderdagoggend in Marion Hill in KwaZulu-Natal gebots het. Derrick Banks, woordvoerder van ER24, sê die ongeluk het omstreeks 07:00 in Acornweg plaasgevind. “Dit is nog nie seker hoe die ongeluk plaasgevind het nie. Die voertuie het gebots waarna een taxi omgeslaan het. Die ander taxi het teen ŉ wal afgery,” het Banks gesê. Paramadici van verskeie nooddienste is steeds op die toneel om die beseerdes by te staan en na verskeie hospitale in die gebied te neem. Volgens Banks is 25 van die slagoffers skoolkinders tussen die ouderdom van vier en ses.